Alberto Asor Rosa
Store norske leksikon,Språk og litteratur,Litteraturvitenskap,Litteraturforskere og kritikere
Alberto Asor Rosa, italiensk litteraturforsker. I Scrittori e popolo (1965) bryter han med eldre marxistisk litteraturforskning i Italia ut fra et ny-marxistisk syn. Han betrakter ideen om det folkelige, som finnes både hos neorealistene og hos Antonio Gramsci, som en form for venstrefascisme.
I stedet for småborgerlig litteratur foretrekker han en dekadent og storborgerlig, da bare denne etter hans mening er i stand til å uttrykke det allmenne og eksistensielle. Denne tankegangen ligger bak Thomas Mann o dell'ambiguità (1971).Andre kulturhistoriske studier er Intellettuali e classe operaia (1973), om Gramscis arbeid med kulturorganisering, Le due società (1977) og La repubblica immaginaria (1988). Les mer i Store norske leksikon Italias litteratur